CELEX: 62017TN0482
Language: fi
Date: 2017-07-28 00:00:00
Title: Asia T-482/17: Kanne 28.7.2017 – Comercial Vascongada Recalde v. komissio ja SRB

2.10.2017   
            
            
               FI
            
            
               Euroopan unionin virallinen lehti
            
            
               C 330/13
            
         Kanne 28.7.2017 – Comercial Vascongada Recalde v. komissio ja SRB
   (Asia T-482/17)
   (2017/C 330/16)
   Oikeudenkäyntikieli: espanja
   
      Asianosaiset
   
   
      Kantaja: Comercial Vascongada Recalde, SA (Madrid, Espanja) (edustajat: asianajaja A. Rivas Rodríguez)
   
      Vastaajat: Euroopan komissio ja yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan yhteisen kriisinratkaisuneuvoston 7.6.2017 tekemän päätöksen (SRB/EES/2017/08), joka koskee Banco Popular Español S.A:ta koskevan kriisinratkaisumääräyksen antamista, ja 7.6.2017 tehdyn komission päätöksen (EU) 2017/1246, jolla hyväksytään Banco Popular Español S.A:ta koskeva kriisinratkaisumääräys
            
         
               —
            
            
               velvoittamaan vastaaja korvaamaan vahingot, jotka johtuvat Comercial Vascongada Recalde S.A:n omistamien Banco Popular Español S.A:n osakkeiden arvonmenetyksestä ottamalla vahingon määrittelyn viitteeksi sen eron, joka on osakkeiden arvoon 6.7.2017 nähden, eli 133 385,04 euroa mahdollisine korkoineen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.6.2014 annetun Euroopan parlamentin ja neuvoston asetuksen (EU) N:o 806/2014 (1) 18 artiklan 1 kohdan a ja c alakohtaa on rikottu siltä osin kuin Banco Popular ei ollut näissä säännöksissä tavalla ”kykenemätön jatkamaan toimintaansa”.
            
         
               2)
            
            
               Toinen kanneperuste, jonka mukaan asetuksen N:o 806/2014 10 artiklan 10 ja 11 kohta ja 21 artiklan 2 kohdan b alakohtaa on rikottu siltä osin kuin Banco Popularin kriisinratkaisumenettelylle oli olemassa vaihtoehtoisia toimenpiteitä.
            
         
      (1)  EUVL 2014, L 225, s. 1.